ร้านนี้แอบเห็นในรายการทีวี เลยลองแวะมา ได้ยินว่ามีชุดอาหารกลางวันด้วย

ที่่ร้านมีที่จอดรถนะคะ แต่ไม่เยอะ ถ้ามากลางวันไม่มีปัญหา แต่ถ้ามาค่ำๆ คิดว่าน่าจะลำบากหน่อย

บรรยากาศร้านตอนกลางวันดูทึมๆหน่อย ถ้ามากลางคืนอาจจะดีกว่า พนักงานก็ดูเป็นโทนเดียวกับร้าน มีออร่าทึมๆ น่ากลัวนิดนึง อาจจะเป็นคอนเสปร้าน ซึ่งทางเราจะชอบพนักงานที่มีอัธยาศัยมากกว่า แต่อันนี้แล้วแต่คนชอบ

วันนี้มากัน 2 คน สั่งข้าวผัดปลาทูกากหมูกับน้ำพริกปลาทู ส่วนคุณพ่อสั่งข้าวผัดเนื้อเค็ม ในเซตแลกน้ำได้ 1 แก้ว มีทั้งชานม ชาดำ ชามะนาว soft drink จำไม่ค่อยได้แล้ว แต่โต๊ะเราเลือกชามะนาวทั้งคู่ค่ะ

อาหารรอนานกว่าที่คิดค่ะ เครื่องดื่มยังนาน คือในความคิดเรา ถ้าเป็นเซตลันช์ ต้องเร็ว ยิ่งอยู่ชิดลม คนออฟฟิสมาทานนี่เชื่อว่ารออาหาร กลับไปทำงานสายแน่ค่ะ

น้ำชามะนาว เปรี้ยวมาก เปรี้ยวไป คือดีใจนะคะที่ไม่ใช้ชามะนาวสำเร็จรูปกับเรา หรือใช้แต่เนียนเพราะรสมะนาวแรงมาก แต่ทั้งนี้ทั้งนั้น ชามะนาวต้องเปรี้ยวหวานนะคะ ไม่ใช่เปรี้ยวอย่างเดียว ชงซะนานแล้วไม่อร่อยนี่เซ็งนะคะ ????

รอสักพักอาหารมาทั้ง 2 จาน สวยงามค่ะ ดูน่าทาน ส่งนตัวไม่ได้ทานข้าวผัดเนื้อเค็ม แต่คุณพ่อบอกว่าก็ใช้ได้ แต่มีเนื้อเหนียวบ้าง

ส่วนของเรา ข้าวผัดปลาทูกากหมูน้ำพริกกะปิ อร่อยค่ะ ข้อดีคือเคื่องเยอะ ทั้งปลาทูทั้งกากหมูแน่นดี ผัดมาร่วนๆแบบที่เราชอบ ปรุงมาดี น้ำพริกอร่อย ไม่เผ็ดเกินไป ข้อเสียคือ Portion ค่อนข้างเล็กค่ะ 

ร้านนี้เมนูหลากหลายมากนะคะ จากการทานวันนี้นี่ตัดสินยากว่าอาหารจะดีหรือไม่ดี แต่ราคาเมนูอื่แรงอยู่ ส่วนเซตนี่เซตละ 199 net ไม่ถูกนะคะ แต่ไม่แพงจนรับไม่ได้ อาจตะดูแพงเพราะจานเล็กนี่แหละค่ะ